

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, fakss 65071161, e-pasts: ogredome@ogresnovads.lv, www.ogresnovads.lv

PAŠVALDĪBAS DOMES SĒDES PROTOKOLA IZRAKSTS

|  |  |  |
| --- | --- | --- |
| Ogrē, Brīvības ielā 33 | Nr.1 | 2018.gada 18.janvārī |
|  |  |  |

**34.§**

# Par nepieciešamību atsavināt nekustamo īpašumu sabiedrības vajadzībām – autotransporta tuneļa izbūvei

Likuma „Par pašvaldībām” 15.panta pirmās daļas 2.punktā noteikta pašvaldības autonomā funkcija – gādāt par savas administratīvās teritorijas labiekārtošanu un sanitāro tīrību (ielu, ceļu un laukumu būvniecība, rekonstruēšana un uzturēšana; ielu, laukumu un citu publiskai lietošanai paredzēto teritoriju apgaismošana; parku, skvēru un zaļo zonu ierīkošana un uzturēšana; atkritumu savākšanas un izvešanas kontrole; pretplūdu pasākumi; kapsētu un beigto dzīvnieku apbedīšanas vietu izveidošana un uzturēšana).

Ņemot vērā negadījumu skaitu uz dzelzceļa sliežu ceļiem Ogres pilsētā, kā arī sastrēgumus, kas veidojas pie dzelzceļa pārbrauktuvēm Ogrē, ar Ogres novada pašvaldības (turpmāk – Pašvaldība) vadības izrādīto iniciatīvu, piešķirto finansējumu un valsts atbalstu iespējams realizēt vienu no vērienīgākajiem un stratēģiski svarīgākajiem projektiem Ogrē - autotransporta tuneļa būvniecību.

Dzelzceļa likuma 2.pantā noteikts, ka šis likums reglamentē dzelzceļa darbības un satiksmes drošības principus, kā arī dzelzceļa pārvaldes kārtību, savukārt 22.pantā noteikts, ka Dzelzceļa infrastruktūras objekti atbilstoši [Būvniecības likumam](https://likumi.lv/ta/id/36531-buvniecibas-likums) ir specializētās būves. Ministru kabinets nosaka dzelzceļa infrastruktūras objektu projektēšanas un būvniecības kārtību, kā arī kārtību, kādā tie pieņemami ekspluatācijā.

Lai īstenotu efektīvu, mērķtiecīgu un normatīvajos aktos noteikto funkciju izpildi un lai samazinātu negadījumu skaitu uz dzelzceļa sliežu ceļiem, 2016.gada 30.augustā Pašvaldība un Valsts akciju sabiedrība “Latvijas dzelzceļš” noslēdza sadarbības līgumu (turpmāk – Sadarbības līgums) Nr.2-4.2.10/2016-145 par publiskas lietošanas šķērsojuma – tuneļa būvniecību Kalna prospektā un Mālkalnes prospektā Ogres pilsētā.

Saskaņā ar Sadarbības līguma nosacījumiem Pašvaldība apņemas izstrādāt projektēšanas uzdevumu un tehnisko projektu dzelzceļa sliežu šķērsojuma izbūvei un aprīkošanai Kalna prospektā un Mālkalnes prospektā Ogres pilsētā. 2017.gada 15.martā Pašvaldība un Baltijas mākslīgo būvju projektēšanas birojs "VEKTORS T" SIA, reģistrācijas Nr. 40003542176, būvkomersanta reģistrācijas apliecības Nr.2440-R (turpmāk – Projektētājs), noslēdza līgumu Nr.2-4.2.1/2017-191 par autotransporta tuneļa un gājēju tuneļa būvprojekta izstrādi.

Projektētājs 2017.gada 29.septembrī Ogres novada pašvaldības centrālās administrācijas “Ogres novada pašvaldība” Ogres novada būvvaldē (turpmāk – Būvvalde) iesniedza izstrādāto būvprojektu minimālā sastāvā *“Dzelzceļa publiskās infrastruktūras izbūves būvprojekts. Autotransporta tunelis zem dzelzceļa sliežu ceļiem ar pieejām Kalna prospektā, Ogrē”*(turpmāk – Būvprojekts).

Ar Būvvaldes 2017.gada 17.oktobra lēmumu Nr.BIS-BV-5.28-2017-1471 *“Lēmums par autotransporta tuneļa būvniecības zem dzelzceļa Kalna prospektā, Ogrē, Ogres nov., ar pieejām Kalna prospektā, publiskās apspriešanas uzsākšanu”* nolemts nodot publiskai apspriešanai autotransporta tuneļa zem dzelzceļa sliežu ceļiem ar pieejām Kalna prospektā, Ogrē, būvniecības ieceri.

Publiskā apspriešana norisinājās laika posmā no 2017.gada 18.oktobra līdz 2017.gada 15.novembrim. Publiskās apspriešanas prezentācijas pasākumā 2017.gada 7.novembrī klātesošie iepazīstināti ar būvniecības ieceri, kā arī uzklausīti klātesošo viedokļi un sniegtas atbildes, par būvniecības ieceri saņemts viens rakstisks iesniegums, iesakot citu risinājumu dzelzceļa šķērsošanai - uzbūvēt tiltu, kas nav ņemts vērā, jo iepriekšējās izpētes rezultātā secināts, ka konkrētā pilsētas daļā visefektīvākais risinājums ir tuneļa būvniecība.

Būvvaldes pārskatā par būvniecības ieceres *“Autotransporta tunelis zem dzelzceļa sliežu ceļiem ar pieejām Kalna prospektā, Ogrē”* publisko apspriešanu norādīts, ka pamatojoties uz Ministru kabineta 2014.gada 28.oktobra noteikumu Nr.671 “Būvniecības ieceres publiskas apspriešanas kārtība” 16.punktu, būvniecības iecere autotransporta tuneļa būvniecībai zem dzelzceļa sliežu ceļiem Kalna prospektā, Ogrē, Ogres nov., ar pieejām Kalna prospektā, ir pieļaujama.

Pamatojoties uz to, ka tuneļa būvniecība zem dzelzceļa sliežu ceļa ir specializētā būve, saskaņā ar Dzelzceļa likuma 33.panta trešās daļas 5.punktā noteikto Valsts dzelzceļa tehniskā inspekcija 2017.gada 2.novembrī izdeva būvatļauju Nr.BIS-BV-4.6-2017-30 *“Dzelzceļa publiskās infrastruktūras izbūves būvprojekts. Autotransporta tunelis zem dzelzceļa Kalna prospektā, Ogrē”,* spēkā no 2017.gada 3.novembra.

Ņemot vērā, ka būvniecības ieceres publiskās apspriešanas procedūra ir veikta atbilstoši normatīvo aktu prasībām, Būvvalde 2017.gada 23.novembrī pieņēma lēmumu Nr.BIS-BV-5.28-2017-1618 “Lēmums par būvatļaujas izdošanu autotransporta tuneļa zem dzelzceļa sliežu ceļiem ar pieejām Kalna prospektā, Ogrē, būvniecībai” un 2017.gada 23.novembrī izdeva būvatļauju Nr.BIS-BV-4.5-2017-787, spēkā no 2017.gada 23.novembra, autotransporta tuneļa zem dzelzceļa sliežu ceļiem ar pieejām Kalna prospektā, Ogrē, būvniecībai.

Būvprojekta realizācijas risinājumi skar sekojošas privātīpašumā esošas nekustamo īpašumu daļas:

1. Tirgoņu iela 4, Ogre, Ogres nov., kadastra numurs 7401 001 0012, zemes vienības ar kadastra apzīmējumu 7401 001 0012, daļu ~ 6,11 m² platībā. Īpašuma tiesības Ogres pilsētas zemesgrāmatas nodalījumā Nr.35 nostiprinātas kopīpašniekiem: Mārtiņam Jakimenko, uz 1/2 domājamo daļu un Kristīnei Jakimenko, uz 1/2 domājamo daļu;
2. Tirgoņu iela 6, Ogre, Ogres nov., kadastra numurs 7401 001 0452, zemes vienības ar kadastra apzīmējumu 7401 001 0452, daļu ~ 392,7 m² platībā. Īpašuma tiesības Ogres pilsētas zemesgrāmatas nodalījumā Nr.1529 nostiprinātas Marinai Zālānei;
3. Kalna prospekts 6, Ogre, Ogres nov., kadastra numurs 7401 003 0020, zemes vienības ar kadastra apzīmējumu 7401 003 0020, daļu ~ 1102,61 m² platībā. Īpašuma tiesības Ogres pilsētas zemesgrāmatas nodalījumā Nr.53 nostiprinātas Margai Škēlei;
4. Upes prospekts 9, Ogre, Ogres nov., kadastra numurs 7401 003 0084, zemes vienības ar kadastra apzīmējumu 7401 003 0084, daļu ~ 20,5 m² platībā. Īpašuma tiesības Ogres pilsētas zemesgrāmatas nodalījumā Nr.531 ir nostiprinātas kopīpašniekiem: Ivetai Šķēlei, uz 1/2 domājamo daļu un Elīnai Klīvei, uz 1/2 domājamo daļu;
5. Bērzu aleja 6B, Ogre, Ogres nov., kadastra numurs 7401 003 0433, zemes vienības ar kadastra apzīmējumu 7401 003 0433, daļu ~ 24,02 m² platībā. Īpašuma tiesības Ogres pilsētas zemesgrāmatas nodalījumā Nr.100000000641 nostiprinātas kopīpašniekiem: Taisijai Repinai uz 2/3 domājamo daļu un Dmitrijam Trubeckojam uz 1/3 domājamo daļu.

Saskaņā ar Ogres novada pašvaldības domes 2016.gada 22.septembra lēmumu „Par zemes vienības Bērzu aleja 6B, Ogre, Ogres nov., daļas nepieciešamību sabiedrības vajadzībām” (protokols Nr.14, 15.§) nolemts, ka likuma „Par pašvaldībām” 15.panta pirmās daļas 2.punktā noteiktās pašvaldības autonomās funkcijas izpildei - ietves, Kalna prospektā posmā no Upes prospekta līdz Bērzu alejai, būvniecībai nepieciešama zemes vienības Bērzu alejā 6B, Ogrē, Ogres nov. (kadastra apzīmējums 7401 003 0433) daļa ~326,12m² platībā. Ņemto vērā, ka par minēto zemes vienības daļu ir uzsākts atsavināšanas process un Būvprojektā skartā zemes vienība daļa ~ 24,02 m² platībā jau ietilpst atsavināmās zemes vienības daļā, Būvprojekta realizācijai nav nepieciešams lēmums par Bērzu alejas 6B, Ogrē, Ogres nov., (kadastra apzīmējums 7401 003 0433), zemes vienības daļas ~ 24,02 m² platībā atsavināšanu.

Sabiedrības vajadzībām nepieciešamā nekustamā īpašuma atsavināšanas likuma 2.pantā noteikts, ka nekustamo īpašumu atsavina valsts aizsardzības, vides aizsardzības, veselības aizsardzības vai sociālās nodrošināšanas vajadzībām, sabiedrībai nepieciešamu kultūras, izglītības un sporta objektu, inženierbūvju un inženierkomunikāciju būvniecībai vai transporta infrastruktūras attīstībai, kā arī citu sabiedrības vajadzību nodrošināšanai, ja šis mērķis nav sasniedzams ar citiem līdzekļiem.

Realizējot Būvprojektu, Ogres pilsētā būtiski uzlabotu ne tikai autotransporta plūsmu, bet arī operatīvo dienestu un neatliekamās palīdzības transportlīdzekļu kustību, kā arī samazinātu negadījumu skaitu uz dzelzceļa sliežu ceļiem.

Līdz ar to, lai realizētu stratēģiski svarīga objekta - autotransporta tuneļa zem dzelzceļa sliežu ceļiem ar pieejām Kalna prospektā, Ogrē, būvniecību, sabiedrības vajadzībām nepieciešams atsavināt tikai sekojošas privātīpašumā esošas zemes vienības daļas:

1. zemes vienības Tirgoņu ielā 4, Ogrē, Ogres nov., ar kadastra apzīmējumu 7401 001 0012, daļu ~ 6,11 m² platībā;
2. zemes vienības Tirgoņu ielā 6, Ogrē, Ogres nov., ar kadastra apzīmējumu 7401 001 0452, daļu ~ 392,7 m² platībā;
3. zemes vienības Kalna prospektā 6, Ogrē, Ogres nov., ar kadastra apzīmējumu 7401 003 0020, daļu ~ 1102,61 m² platībā;
4. zemes vienības Upes prospektā 9, Ogrē, Ogres nov., ar kadastra apzīmējumu 7401 003 0084, daļu ~ 20,5 m² platībā.

Pamatojoties uz likuma “Par pašvaldībām” 14.panta pirmās daļas 2.punktu, 15.panta pirmās daļas 2.punktu, 21.panta pirmās daļas 17.punktu, Sabiedrības vajadzībām nepieciešamā nekustamā īpašuma atsavināšanas likuma 2. un 3.pantu,

**balsojot: PAR –** 14 balsis (E.Helmanis, G.Sīviņš, E.Strazdiņa, A.Purviņa, J.Iklāvs, J.Laizāns, J.Laptevs, S.Kirhnere, A.Mangulis, Dz.Žindiga, Dz.Mozule, M.Siliņš, M.Leja, E.Bartkevičs), **PRET –** nav, **ATTURAS –** nav,

Ogres novada pašvaldības dome **NOLEMJ:**

1. **Noteikt**, ka sabiedrības vajadzībām – likuma „Par pašvaldībām” 15.panta pirmās daļas 2.punktā noteiktās pašvaldības autonomās funkcijas - gādāt par savas administratīvās teritorijas labiekārtošanu un sanitāro tīrību (ielu, ceļu un laukumu būvniecība, rekonstruēšana un uzturēšana; ielu, laukumu un citu publiskai lietošanai paredzēto teritoriju apgaismošana; parku, skvēru un zaļo zonu ierīkošana un uzturēšana; atkritumu savākšanas un izvešanas kontrole; pretplūdu pasākumi; kapsētu un beigto dzīvnieku apbedīšanas vietu izveidošana un uzturēšana), autotransporta tuneļa zem dzelzceļa sliežu ceļiem ar pieejām Kalna prospektā, Ogrē, būvniecības realizācijai saskaņā ar Pielikumiem (vairāk vai mazāk, cik izrādīsies pēc uzmērīšanas dabā) nepieciešamas sekojošas nekustamo īpašumu daļas:
   1. zemes vienības Tirgoņu ielā 4, Ogrē, Ogres nov., ar kadastra apzīmējumu 7401 001 0012, daļa ~ 6,11 m² platībā;
   2. zemes vienības Tirgoņu ielā 6, Ogrē, Ogres nov., ar kadastra apzīmējumu 7401 001 0452, daļa ~ 392,7 m² platībā;
   3. zemes vienības Kalna prospektā 6, Ogrē, Ogres nov., ar kadastra apzīmējumu 7401 003 0020, daļa ~ 1102,61 m² platībā;
   4. zemes vienības Upes prospektā 9, Ogrē, Ogres nov., ar kadastra apzīmējumu 7401 003 0084, daļa ~ 20,5 m² platībā.
2. **Uzdot** Ogres novada pašvaldības Atlīdzības noteikšanas komisijai informēt nekustamo īpašumu Tirgoņu ielas 4, Ogre, Ogres nov.,kadastra numurs 7401 001 0012, kopīpašniekus: Mārtiņu Jakimenko un Kristīni Jakimenko, Tirgoņu ielas 6, Ogre, Ogres nov., kadastra numurs 7401 001 0452, īpašnieci Marinu Zālāni, Kalna prospekta 6, Ogre, Ogres nov., kadastra numurs 7401 003 0020, īpašnieci Margu Škēli, Upes prospekta 9, Ogre, Ogres nov., kadastra numurs 7401 003 0084, kopīpašniekus: Ivetu Šķēli un Elīnu Klīvi par pieņemto lēmumu un noteikt atlīdzību par sabiedrības vajadzībām nepieciešamiem nekustamiem īpašumiem.
3. **Noteikt**, ka izdevumi saistībā ar 1.punktā noteikto zemes vienību daļu atsavināšanu Ogres novada pašvaldības īpašumā tiek segti no Ogres novada pašvaldības 2018.gada budžeta.
4. **Uzdot** Ogres novada pašvaldības centrālās administrācijas “Ogres novada pašvaldība” Nekustamo īpašumu pārvaldes nodaļai organizēt un veikt visas nepieciešamās darbības atsavināmo zemes vienību daļu atdalīšanai un nostiprināšanai zemesgrāmatā uz Ogres novada pašvaldības vārda.
5. **Kontroli** par lēmuma izpildi uzdot Ogres novada pašvaldības izpilddirektora vietniekam Pēterim Špakovskim.

(Sēdes vadītāja,

domes priekšsēdētāja E.Helmaņa paraksts)

*Lēmums stājas spēkā 2018. gada 19 .janvārī*